Publication: Magyar Közlöny
Issue: MK-1998-34 (Year: 1998, Number: 34)
Era: 1990-2004
Section: „Az 1993. évi CI. törvénnyel módosított, a magánszemélyek jövedelemadójáról szóló 1991. évi XC. törvény (Szja.)
Paragraph Index: 253

3. Az adókedvezmény igénybevételét nem zárja ki, ha a magánszemély részben vagy kizárólag azért fordít vagyonából bizonyos összeget — a törvényben meghatározott célra — mert ezáltal adókedvezményben megvalósuló vagyoni előnyhöz kíván jutni. Önmagában a vagyoni előny megszerzésére törekvés nem ütközik a rendeltetésszerű joggyakorlás követelményébe. A vagyoni előny megszerzése azonban nem járhat együtt azzal, hogy a vagyoni előnyt az az alapítvány nyújtja, amely részére a befizetés történt (pl. az alapítvány részére befizetett összeg fejében az alapítvány hasonló értékű szolgáltatást nyújt az adományozónak vagy pl. közeli hozzátartozójának).

Source: https://magyarkozlony.hu/hivatalos-lapok/ff4a29d2cf4c6c803eadde41355a2936bf8e5076/dokumentumok/19185c5d7275569ca1b02f605e260ad7da4a3d37/letoltes